wickkiey/tamil-wikipedia-chunked huggingface dataset:
# அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி, இராசிபுரம்

## செயல்பாடுகள்

7310 ச.மீ பரப்பளவு கொண்ட இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.
- கிராமக் கல்விக் குழு
- பள்ளி மேலாண்மைக் குழு
- பெற்றோர் ஆசிரியர் கழகம்
- அன்னையர் குழு
- பள்ளி சுகாதார குழு
- சாரண சாரணிய இயக்கம்
- இளைஞர் செஞ்சிலுவைச் சங்கம்
- தேசியப் பசுமைப் படை
# அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி, இராசிபுரம்

## செயல்பாடுகள்

### மன்ற செயல்பாடுகள்

பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
- சுற்றுச்சூழல் மன்றம்
- அறிவியல் மன்றம்
- சமூக அறிவியல் மன்றம்
- கணிதம் மன்றம்
- தமிழ் இலக்கியம் மன்றம்
- ஆங்கில இலக்கியம் மன்றம்
- சதுரங்க மன்றம்
# தண்டரை

**தண்டரை** (Tandarai) என்பது தமிழ்நாட்டின், திருவண்ணாமலை மாவட்டத்தில் உள்ளஒரு பேரூராட்சிஆகும்.இது கீழ்பெண்ணாத்தூர் தாலுக்காவில் உள்ள நான்காவது பெரிய ஊர் ஆகும். இல்கு வேட்டவலம் மற்றும் வெறையூருக்கும் இடையிலான தோடர்வண்டிப் பாதையும், நிலையமும்உள்ளது. இவ்வூரின் மக்கள் தொகை 5201 என்று உள்ளது. இந்த ஊரானது கடல் மட்டத்தில் இருந்து 81 மீட்டர் உயரத்தில் உள்ளது.
# புனித வனம்

**புனித வனம்** (Punit Van) இந்தியாவின் குசராத் மாநிலத்தின் தலைநகரான காந்திநகரின் 19 ஆவது பிரிவில் அமைந்துள்ள தாவரவியல் பூங்கா ஆகும். 2005 ஆம் ஆண்டு குசராத் மாநில வனத்துறையால் விரிவுபடுத்தப்பட்டது. வனத்துறை பல ஏக்கர் பரப்பில் விண்மீன்கள், கோள்கள் மற்றும் சோதிடக் குறியீடுகள் அடிப்படையில் மரங்களை வளர்த்துள்ளது. 'புனித்' என்பதற்கு புனிதம் என்றும், 'வன்' என்பதற்கு வனம் என்றும் பொருள். இப்பூங்கா புனித வனம் என வழங்கப்படுகிறது. இது நிறுவப்படும்போது 3500 மரங்கள் இந்து புராணங்கள் கூறும் சோதிட குறியீடுகள் அடிப்படையில் நடப்பட்டன.
# புனித வனம்

## அமைப்பு

இப்பூங்கா முக்கிய சுற்றுலா மையமாக அமையும் வகையில், நட்சத்திரா வனம், இராசி வனம், நவக்கிரக வனம், பஞ்சவதி வனம் எனப் பிரிக்கப்பட்டுள்ளது.
# ஸ்ரீ ரமண ஆசிரமம்

**ஸ்ரீ ரமண ஆசிரமம்** (**ஸ்ரீ ரமணாச்ரமம்**, *Sri Ramana Ashram*) என்பது ரமண மகரிஷியின் நினைவாக, அவர்களின் சீடர்களால் கட்டப்பட்ட ஓர் ஆசிரமமாகும். இது 1922 ஆம் ஆண்டில் இருந்து அத்வைத வேதாந்த நெறியை போதித்து வாழ்ந்த ரமண மகரிஷி மஹா நிர்வாணம் அடைந்த ஆண்டான, 1950 வரை இவரது வாசஸ்தலமாக இருந்தது. இது பெங்களூர் சாலையில், திருவண்ணாமலைக்கு மேற்கு பகுதியில், அருணாசல மலையின் அடிவாரத்தில் அமைந்துள்ளது. அவரது சமாதி கோவில் புண்ணிய இடமாகக் கருதப்படுகிறது. ஆசிரமத்தைக் காண உலகம் முழுவதும் இருந்து பக்தர்கள் வருகின்றனர்.
# ஸ்ரீ ரமண ஆசிரமம்

## வரலாறு

1927 முதல் 1950 வரை வாழ்ந்த சயன பழைய மண்டபம்]]
பலகாலம் திருவண்ணாமலையின் பல இடங்களில் தங்கிய ரமண மகரிஷி, இவரின் தாயார் அழகம்மாள் மே 19, 1922 இல் முக்தி அடைந்த பிறகு திருவண்ணாமலையின் அடிவாரத்தில் குடிபுகுந்தார். அங்கு அவரது சீடர்களால் சிறிய ஆசிரமம் ஒன்று உருவாக்கப்பட்டது. இதுவே ரமண ஆசிரமமாகும். இதன் பின்னர் மகரிஷி சமாதியடையும் வரை அந்த ஆசிரமத்தை விட்டு எங்கும் செல்லவில்லை.  
ஆரம்பத்தில் பிரிட்டனைச் சேர்ந்த எழுத்தாளரான பால் பிராண்டன் வருகையின் போது 1931 ஆம் ஆண்டு, அவர் எழுதிய புத்தகம் " A search in Secret India" மற்றும் "The Secret Path" (1934)மூலம் மேற்கு நாடுகளுக்கு ரமண மகரிஷி அறிமுகம் ஆனார். பின்னர் 1938 ஆம் ஆண்டு எழுத்தாளர் சோமர்செட் மௌகம் ரமண மகரிஷி ஆசிரம பார்வையின் போது, ரமணா மகரிஷியை புனித மனிதரின் மாதிரியாகவும் கருதினார்.  
ஆர்தர் ஆஸ்போர்ன் என்ற எழுத்தாளர், இருபது ஆண்டுகள் ஆசிரமத்தில் தங்கியிருந்த போது, The Mountain Path என்னும் ஆங்கில இதழில் ஆசிரமத்தைப் பற்றியும், ரமண மகரிஷி மற்றும் அவரது போதனைகள் சார்ந்தபல புத்தகம் எழுதியுள்ளார். 1949இல் மௌனிசாது என்பவர் பல மாதங்கள் ஆசிரமத்தில் தங்கியிருந்தார். 1976இல் டேவிட் கோத்மன் என்ற இங்கிலாந்து எழுத்தாளர் ஆசிரமத்தில் தங்கியிருந்து ஸ்ரீ ரமண மகரிஷி தொடர்பான தலைப்புகளில் பதினான்கு புத்தகங்கள் எழுதியுள்ளார். அவர் தொடர்ந்து ஆசிரமத்திலேயே வாழ்ந்தார்.  
1916 ஆம் ஆண்டு தனது தாயுடன் ஆசிரமத்திற்கு சென்ற ரமண மகரிஷியின் இளைய சகோதரரான நிரஞ்சனானந்த சுவாமி தனது வாழ்நாள் முழுவதும் ஆசிரமத்தில் தங்கினார். அவரது மகனும் பேரனும் ஆசிரமத்தை கவனித்து வந்தனர்.
# ஸ்ரீ ரமண ஆசிரமம்

## அமைவிடம்

இது பெங்களூர் சாலையில், திருவண்ணாமலைக்கு மேற்கு பகுதியில், அருணாசல மலையின் அடிவாரத்தில் அமைந்துள்ளது. திருவண்ணாமலை மத்திய பேருந்து நிலையத்திலிருந்து சுமார் 3 கி.மீ தொலைவில் அமைந்துள்ளது. இங்கிருந்து சென்னை 197 கி. மீ தொலைவிலும், பெங்களூர் 199 கி. மீ தொலைவிலும், விழுப்புரம் 67 கி. மீ தொலைவிலும் அமைந்துள்ளது.
# ஸ்ரீ ரமண ஆசிரமம்

## பார்க்கவும்

- ரமணா மகரிஷி
- அருணாச்சலம்
- திருவண்ணாமலை
- ஆஷ்ரம்
# ஆவ்லின் மேரி

**ஆவ்லின் மேரி** (*Avelin Mary*) என்பவர் தமிழ்நாட்டைச் சேர்ந்த பேராசிரியா். கடல்சார் உயிரியல் தொடர்பாக ஆராய்ச்சி செய்துள்ளார். கத்தோலிக்க திருச்சபையைச் சேர்ந்த இவர் மேரியின் பணியாளர்கள் சபையைச் சேர்ந்தவர். இவர் தூத்துக்குடியிலுள்ள தூய இருதய கடல் ஆராய்ச்சி மையத்தின் இயக்குநராக உள்ளார்.
# ஆவ்லின் மேரி

## கல்விப்பயணம்

மகாராட்டிர மாநிலத்தில் அவுரங்காபாத்திலுள்ள மராத்வாடா பல்கலைக்கழகத்தில், பயிா்களுக்கு தெளிக்கப்படும் பூச்சி மருந்துகளின் ரசாயன பாதிப்பால் குளம் குட்டைகளின் நீா் மாசுபட்டு, அதனால் நன்னீாில் வாழும் இரால்களுக்கு ஏற்படும் தீங்கு குறித்து ஆய்வு செய்து, 1984-ம் ஆண்டில் முனைவர் பட்டம் பெற்றாா். ஆஸ்போர்ன் ஆய்வகங்கள் (நியூயார்க் விலங்கியல் சங்கம்) மற்றும் டியூக் பல்கலைக்கழக கடல் ஆய்வகங்கள் (பியூஃபோர்ட், வட கரோலினா) ஆகியவற்றில் தனது முதுகலைப் பணியை முடித்தார். துலேன் பல்கலைக்கழகம், டியூக் பல்கலைக்கழகம், டெலாவேர் பல்கலைக்கழகம், ஹவாய் பல்கலைக்கழகம் மற்றும் தைவானில் உள்ள ஃபூ ஜென் கத்தோலிக்க பல்கலைக்கழகம் ஆகியவற்றில் வருகை தரும் விஞ்ஞானியாக இருந்தார்.  
2002ஆம் ஆண்டில், புது தில்லியிலுள்ள இந்தியாவின் தேசிய சுற்றுச்சூழல் அறிவியல் அகாதமியால் (NESA) ஆண்டின் 14 அறிவியலாளர்களில் ஒருவராக அங்கீகரிக்கப்பட்டார். கொல்கத்தாவில் இவ்விருதினைப் பெற்றார். சனவரி 2003-ல், ஜாக்ருதி கிரண் அறக்கட்டளையின் 2003ஆம் ஆண்டிற்கான நேதாஜி சுபாஷ் சந்திர போசின் சிறந்த அறிவியலாளருக்கான தேசிய விருதைப் பெற்ற 12 பேரில் இவரும் ஒருவர்.
# ஆவ்லின் மேரி

## படத்தொகுப்பு

<>  
</>
# லேபட்சி

**லேபட்சி (Lepakshi)** என்பது இந்தியாவின் ஆந்திரப் பிரதேச மாநிலத்தில் அனந்தபூர் மாவட்டத்தில் உள்ள ஒரு சிற்றூர் ஆகும். இது இந்துப்பூருக்கு கிழக்கே 15 கிலோமீட்டர் தொலைவிலும் பெங்களூருக்கு வடக்கே சுமார் 120 கிலோமீட்டர் தொலைவிலும் அமைந்துள்ளது. விசயநகர அரசர்கள் கி.பி.1400-1600 ஆண்டுகளில் அம்பியில் அரசாண்ட கொண்டிருந்தபோது இது ஒரு புண்ணியத்தலமாக இருந்தது.
# லேபட்சி

## பெயர் காரணம்

இந்து இதிகாசங்களில் ஒன்றான இராமாயணத்தில் இடம்பெறும் கழுகு வடிவிலான ஒரு பறவையான சடாயு இராமனின் மனைவியான சீதையை இராவணன் தூக்கிச் செல்லும்போது வழிமறித்ததாகவும், அப்போது இராவணன் சடாவுவின் இறக்கையைவெட்டி வீழ்த்தியதாகவும் இராமாயணக் கதையில் கூறப்படுகிறது. அப்போது அங்குவந்த ராமன் சடாயுவின் நிலைகண்டு எழுந்திருக்கும்படி பறவையிடம் சொன்னதாக வரலாறு கூறுகிறது. தெலுங்கில் *லே* என்றால் *எழுந்திரு* என்றும், *பட்சி* என்றால் *பறவை* என்றும் பொருள் கொள்ளப்படுகிறது. இதன் காரணமாகவே இந்த ஊருக்கு *லேபட்சி* என்று பெயர் வந்ததாகக் கூறப்படுகிறது.
# லேபட்சி

## வீரபத்திரர் கோவில்

இதில் வீரபத்திரன் கோவில் உள்ளது. இந்தக் கோயிலினுள் சிவன், திருமால், வீரபத்திரர் ஆகியோருக்குச் சிறு கோயில்கள் உள்ளன. சிவனும் திருமாலும் எதிரெதிராக இருக்கின்றனர். இந்தக் கோயிலின் கலைநயம் மிகுந்த பகுதி நாட்டிய மண்டபமாகும். அதில் நட்டியக்காரர், மிருதங்கம் வாசிப்போர், இசைவாணர் ஆகியோருடைய உருவங்கள் செதுக்கிய 60 பெரிய தூண்களும் ஓவிய வேலைப்பாடு மிகுந்த விதானமும் காணப்படுகின்றன. கருவறையின் சுவர்களிலும் கூரை உட்பறமும் அழகுமிக்க ஓவியங்கள் நிறைந்துள்ளன.
# லேபட்சி

## நந்தி

இங்குள்ள வீரபத்திரர் கோயிலிலிருந்து சிறிய தூரத்தில் கல்லால் செதுக்கப்பட்ட படுத்திருக்கும் நிலையில் நந்தி ஒன்றுள்ளது. இந்த நந்தி 15 அடி நீளம், 27 அடி உயரம் கொண்டு ஆந்திரத்தில் உள்ள நந்திகளில் மிகப்பெரியதாக உள்ளது. இந்த நந்தி 16-ம் நூற்றாண்டில் செய்யப் பெற்றதாகும். அதை ‘பசவண்ணர்’ என்னும் நந்தி என்று வணங்கி வருகிறார்கள்.
# வெம்பாக்கம் பேரூராட்சி

**வெம்பாக்கம்** (Vembakkam) இந்தியா, தமிழ்நாடு மாநிலத்தில், திருவண்ணாமலை மாவட்டத்தில் உள்ள வெம்பாக்கம் வட்டம், வெம்பாக்கம் ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும். இந்த வட்டத்தின் வட்டார வளர்ச்சி அலுவலகம் இங்கு அமைந்துள்ளது. அதுமட்டுமில்லாமல் இது செய்யார் (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும்.
# வெம்பாக்கம் பேரூராட்சி

## அமைவிடம்

வெம்பாக்கம், ஆற்காடு - வெம்பாக்கம் - காஞ்சிபுரம் தேசிய நெடுஞ்சாலையில் அமைந்துள்ளது. அதுமட்டுமில்லாமல், காஞ்சிபுரத்தில் இருந்து சுமார் 17 கி. மீ தொலைவிலும், செய்யாரிலிருந்து 20 கி.மீ. தொலைவிலும் மற்றும் ஆரணியிலிருந்து 47 கி.மீ. தொலைவிலும் மற்றும் மாவட்ட தலைமையிடமான திருவண்ணாமலைக்கு 107 கி.மீ. தொலைவிலும் அமைந்துள்ளது. இது செய்யார் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
# வெம்பாக்கம் பேரூராட்சி

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 26980 ஆகும். இவர்களில் பெண்கள் 13040 பேரும், ஆண்கள் 13940 பேரும் உள்ளனர்.
# வெம்பாக்கம் பேரூராட்சி

## நிர்வாகம் மற்றும் அரசியல்

### வருவாய் வட்டம்

திருவண்ணாமலை மாவட்டத்தில் உள்ள 12 வட்டங்களில் வெம்பாக்கம் வட்டமும் ஒன்றாகும். இந்த வட்டத்தின் தலைமையகமாக வெம்பாக்கம் உள்ளது. இந்த வட்டத்தில் 96 வருவாய் கிராமங்களும், 2011 மக்கள் தொகை கணக்கெடுப்பின் படி 1,24,188 உள்ளனர்.. இந்த வட்டத்தில் வெம்பாக்கம் ஊராட்சி ஒன்றியம் மற்றும் வெம்பாக்கம் பேரூராட்சி அமைந்துள்ளது.
# வெம்பாக்கம் பேரூராட்சி

## நிர்வாகம் மற்றும் அரசியல்

### அரசியல்

வெம்பாக்கம் நகரம் மற்றும் வெம்பாக்கம் வட்டம் மக்கள், செய்யார் (சட்டமன்றத் தொகுதி)கற்கும், ஆரணி மக்களவைத் தொகுதிக்கும் உட்பட்டதாகும்.
# வெம்பாக்கம் பேரூராட்சி

## சாலை வசதிகள்

வெம்பாக்கம் நகர்த்தை இணைக்கும் வகையில் சாலை வசதிகள் வலைப்பின்னலாக அமைக்கப்பட்டுள்ளது.  
1. பிரம்மதேசம் - வெம்பாக்கம் - செய்யார் சாலை  
2. ஆற்காடு - வெம்பாக்கம் - காஞ்சிபுரம் சாலை  
3. வெம்பாக்கம் - கலவை - மாம்பாக்கம் - ஆரணி சாலை
# வெம்பாக்கம் பேரூராட்சி

## பேருந்து வசதிகள்

வெம்பாக்கம் நகரிலிருந்து பேருந்து வசதிகள் உள்ளது.  
- ஆரணியிலிருந்து, கலவை வழியாக காஞ்சிபுரம் செல்லும் பேருந்துகள் அனைத்தும் இங்கு நின்று செல்லும்.
- கலவையிலிருந்து, காஞ்சிபுரம் வழியாக சென்னை செல்லும் பேருந்துகள் அனைத்தும் இங்கு நின்று செல்லும்.
- செய்யார் , ஆரணி, காஞ்சிபுரம், பிரம்மதேசம், ஆற்காடு, கலவை, வேலூர், சென்னை ஆகிய நகரங்களுக்கு சென்று வர பேருந்து வசதிகள் உள்ளது.
# டேவிட் லிவிங்ஸ்ட்டன்

**டேவிட் லிவிங்ஸ்ட்டன்** (*David Livingstone*) (1813-1873) என்பவர் ஆப்பிரிக்காக் கண்டத்தித்திற்குச் சென்று அதன் பல பகுதிகளைக் கண்டறிந்து பெரும் புகழ்பெற்ற நாடாய்வாளர் ஆவார்.
# டேவிட் லிவிங்ஸ்ட்டன்

## பிறப்பு

இசுக்கொட்லாந்திலுள்ள சிற்றூரில் 1813 ஆம் ஆண்டு மார்ச் 19ஆம் தேதி டேவிட் லிவிங்ஸ்ட்டன் பிறந்தார்.
# டேவிட் லிவிங்ஸ்ட்டன்

## கல்வி

எளிய குடும்பத்தில் பிறந்ததால் இவர் தமது பத்தாம் வயதிலேயே ஒரு பஞ்சாலையில் வேலை செய்யத் தொடங்கினார். எனினும் இரவுப் பள்ளிகளில் படித்து வந்தார். பின்பு கிளாஸ்கோ பல்கலைக்கழகத்தில் பயின்று மருத்துவப் பட்டம் பெற்றார். 1838 ஆம் ஆண்டு லண்டன் சமயப் பிரசார சங்கத்தில் சேர்ந்தார்.
# டேவிட் லிவிங்ஸ்ட்டன்

## ஆப்பிரிக்கப் பயணம்

லண்டன் சமயப் பிரசார சங்கத்தினர் கிறிஸ்தவ சமயத்தைப் பரப்ப 1841-ல் இவரை ஆப்பிரிக்காவுக்கு அனுப்பினர். ஆப்பிரிக்காவின் பல பகுதிகளைக் கண்டறிந்தார். 1851 ஆம் ஆண்டு சாம்பசி ஆறு தோன்றும் இடத்தைக் கண்டுபிடித்தார். சாம்பசி ஆற்றில் மிகப் பெரிய அருவியொன்றைக் கண்டு அதற்கு அந்நாளில் இங்கிலாந்தில் ஆட்சி புரிந்த விக்டோரியா மகாராணியின் பெயரால் ‘விக்டோரியா அருவி’ என்று பெயரிட்டார். 1856 ஆம் ஆண்டில் இவர் இங்கிலாந்து திரும்பினார்.
# டேவிட் லிவிங்ஸ்ட்டன்

## மத்திய ஆப்பிரிக்கா, கிழக்கு ஆப்பிரிக்கா பயணம்

சமயப் பிரச்சார சங்கத்தை விட்டு விலகி 1858ஆம் ஆண்டு மத்திய ஆப்பிரிக்காவையும், கிழக்கு ஆப்பிரிக்காவையும் ஆராய்வதற்காகச் சென்றார். செல்லும் வழியிலே அராபியர்கள் ஆப்பிரிக்கர்களை அடிமைகளாக விற்பனை செய்யக் கடத்திச் செல்வதைக் கண்டார். இக்கொடிய முறையை ஒழிக்க இவர் அரும் பாடுபட்டார்.
# டேவிட் லிவிங்ஸ்ட்டன்

## இறப்பு

1873 ஆம் ஆண்டில் லிவிங்ஸ்ட்டன் காலமானார். இவருடைய உடலை இங்கிலாந்திற்கு எடுத்துச் சென்று அடக்கம் செய்தனர்.
# நாவல்பாக்கம்

"காசி முதலான நன்னகரெல்லாம் கார்மேனியருளாளரது கச்சிக்கொவ்வா" என்று ஸ்வாமி தேசிகன் புகழ்ந்து பேசிய காஞ்சீபுரத்திற்கு சமீபத்தில் விளங்கும் சுரோத்ரியம் நாவல்பாக்கம் என்று ப்ரஸித்த மான அக்ரஹாரத்தில் விஷ்ணு வ்ருத்தகணத்தைச் சேர்ந்த சடமர்ஷண கோத்ரத்தில் இப்பாரத தேசத்தில் மிக்க புகழுடன் விளங்கியவர்களும், தூய்மை நிறைந்தவர்களும், குண புருஷ தத்வ ஸ்திகளை அறிந்தவர்களும், இயற்கையிலேயே பகவானது திருவடிகளிலேயே நிலைநின்ற மனமுடையவர்களுமான நாத, யாமுன, ஸ்ரீசைல பூர்ண, குருகாதீசர் போன்ற உத்தமர்களான ஆசார்யர்கள் அவதரித்த திருவம்சத்தினர் இவ்வூரினர்
# நாவல்பாக்கம்

## அய்யா குமரா தாத தேசிகன்
# கோ. சுப்பிரமணியன்

**கோ. சுப்பிரமணியன்** (அக்டோபர் 7, 1906 - ஆகத்து 28, 1971) என்பவர் வழக்கறிஞராகவும், தமிழ்ப் பேராசிரியராகவும் இருந்து தமிழுக்குத் தொண்டு புரிந்துள்ளார். சைவ சமய நூல்கள் பலவும் இயற்றியுள்ளார்.
# கோ. சுப்பிரமணியன்

## பிறப்பும் இளமையும்

இவர், திருநெல்வேலி மாவட்டத்தில் உள்ள சிந்துப்பூந்துறையில் 07-10-1906 ஆம் ஆண்டு பிறந்தார். பெற்றோர் கோமதிநாயகம் பிள்ளை உலகாம்பாள் ஆகியோர் ஆவர். நெல்லை, உயர்நிலைப் பள்ளியில் பள்ளிப் படிப்பை முடித்த இவர், இந்துக் கல்லூரி, புனித சேவியர் கல்லூரியிலும் கல்வி பயின்றார். பின்னர், சென்னை சட்டக்கல்லூரியில் பயின்று பட்டம் பெற்றார்.
# கோ. சுப்பிரமணியன்

## தமிழ்ப் பணிகள்

தமிழின் மீது பற்றுக்கொண்ட இவர், தாம் ஆற்றிய வழக்கறிஞர் தொழிலைத் துறந்து, தமிழில் முதுகலைப்பட்டம் பெற்றார். *தமிழிலக்கியத்தில் வரலாற்றுச் செய்திகள்* எனும் கட்டுரையை எழுதி அனைவரின் பாராட்டையும் பெற்றார். அண்ணாமலைப் பல்கலைக்கழகத்தின் துணைவேந்தராக இருந்த சண்முகம் செட்டியாரின் விருப்பத்திற்கிணங்க, தமிழாராய்ச்சித் துறை ஒன்றைத் தனியே ஏற்படுத்தி அதற்குத் தலைவராக நியமிக்கப்பட்டார்.
# கோ. சுப்பிரமணியன்

## படைப்புகள்

- அப்பர் விருந்து
- இளங்கோ விருந்து
- கம்பர் விருந்து
- மாணிக்க விருந்து
- இலக்கியச் செல்வம்
- இன்ப வாழ்வு
- துள்ளி வருகுதுவேல்
- கவி இன்பம்
- முத்தமிழ் முழக்கம்
- வாலி வதை
- வெண்ணிலவில்
- புதுமனைப் பரிசு
- வாசகரும் வாகீசரும் முதலிய தமிழ் நூல்களையும்,
- சைவ சித்தாந்த அகமும் வரலாறும்
- பழந்தமிழர் வாழ்வில் சகுனங்களும் நம்பிக்கைகளும்
- மரபு வழிபாடும் நாக வணக்கமும். முதலிய ஆங்கில நூல்களையும் படைத்துள்ளார்.
# கோ. சுப்பிரமணியன்

## பெற்ற பட்டங்கள்

இவருக்குத் தருமபுரம் ஆதீனம், *திருநின்ற நெறியாளர்* எனும் பட்டத்தை வழங்கியுள்ளது. மதுரை ஆதீனம், சைவப் பேராசிரியர் எனும் பட்டத்தை வழங்கியுள்ளது.
# கோ. சுப்பிரமணியன்

## மறைவு

இவர் தமது 65 ஆவது அகவையில் 26-8-1971 அன்று இவ்வுலக வாழ்வை நீத்தார்.  
1) மு.விவேகானந்தன், " தமிழ் வளர்த்த வழக்கறிஞர்கள்" நர்மதா பதிப்பகம், சென்னை-2017.
2) மு.வரதராசன், தமிழ் இலக்கிய வரலாறு சாகித்திய அகாதெமி வெளியீடு 1991.
# வாட்டர்லூ போர்

**வாட்டர்லூ போர்** (*Battle of Waterloo*) நெதர்லாந்து ஐக்கிய இராச்சியத்தின் அங்கமாகவிருந்த (தற்போதைய பெல்ஜியம்) **வாட்டர்லூ** என்ற இடத்தில் சூன் 18, 1815, ஞாயிறன்று நிகழ்ந்த சண்டையாகும். வெல்லிங்டன் பிரபு தலைமையேற்ற ஆங்கிலேயர் படைகளும் வாகிசட் இளவரசர் தலைமையேற்ற பிரசியப் படைகளும் இணைந்து நெப்போலியன் தலைமையேற்ற பிரான்சியப் படைகள் மீது தொடுத்த போராகும். 26 ஆண்டுகளாக நடந்து வந்த பிரெஞ்சுப் புரட்சிப் போருக்கும் நெப்போலியப் போர்களுக்கும் இந்தச் சண்டை மூலம் ஓர் முடிவு எட்டியது. பிரான்ஸ் நாட்டின் பேரரசராகவும், சிறந்த படைத்தலைவராகவும் விளங்கிய **நெப்போலியன்** இறுதியாகத் தோல்வியற்றார். இத்தோல்வியினால், ஐரோப்பா முழுவதையும் தம் ஆட்சிக்குள் கொண்டுவர வேண்டுமென்ற நெப்போலியனின் பேராசை அழிந்தொழிந்தது.
# வாட்டர்லூ போர்

## நிகழ்விடம்

வாட்டர்லூ பெல்ஜியத்தின் தலைநகரான பிரசெல்சிலிருந்து தெற்கே 15 கிலோ மீட்டர் தொலைவிலுள்ள ஒரு சிற்றூராகும். போர்க்களம் வாட்டர்லூவிலிருந்து 2 கி.மீ. தொலைவில் உள்ளது. இன்று போர் நடந்தவிடத்தில் **சிங்க மேடு** (Lion's Mound) எனும் நினைவுச்சின்னம் அமைந்துள்ளது; இது போர்க்களத்திலிருந்து எடுக்கப்பட்ட மண்ணிலிருந்தே கட்டப்பட்டுள்ளதால் போர்க்காலத்திய கள அமைப்பு பாதுகாக்கப்படவில்லை.
# வாட்டர்லூ போர்

## வரலாறு

### பின்னணி

#### ஏப்ரல் 11, 1814

நெப்போலியன் ஐரோப்பிய நாடுகளை ஒவ்வொன்றாகக் கைப்பற்றி வந்தார். 1813-ல் ஐரோப்பிய நாடுகள் அனைத்தும் ஒன்றாக அணி சேர்ந்து நெப்போலியனைத் தோற்கடித்தன. ஏப்ரல் 11, 1814ஆம் ஆண்டு பிரான்சின் போன்டேன்ப்ளூ எனும் இடத்தில் நெப்போலியனுக்கும் ஆத்திரியப் பேரரசு, உருசியப் பேரரசு, புருசிய இராச்சியத்தின் சார்ந்தாற்றுநர்களுக்கும் இடையே ஓர் உடன்பாடு ஏற்பட்டது. இதனை நெப்போலியன் ஏப்ரல் 13 அன்று ஏற்றுக் கொண்டார். *போன்டேன்ப்ளூ உடன்படிக்கை* எனப்படும் இதன்படி நெப்போலியனின் பிரெஞ்சுப் பேரரசு முடிவுற்று பரம்பரை அரச குடும்பத்தினர் அதிகாரம் பெற்றனர்; நெப்போலியன் எல்பா தீவிற்கு நாடுகடத்தப்பட்டார். பிரான்சினுள் நுழையத் தடை விதிக்கப்பட்டது.
# வாட்டர்லூ போர்

## வரலாறு

### பின்னணி

#### மே 30,1814

மே 30, 1814 இல் நேசப்படைகள் லூயிஸ் XII இன் அண்ணா அர்வி பிரபுவுடன் *பாரிசு உடன்படிக்கை* என்றழைக்கப்படும் உடன்படிக்கையில் கையெழுத்திட்டது. இதன்படி லூயிஸ் XIII அரியணைக்கு அழைக்கப்பட்டார்; போர்போன் ஆட்சி மீண்டும் நிலைநிறுத்தப்பட்டது. பிரான்சின் எல்லைகளை வரையறுத்த இந்த உடன்படிக்கை பிரான்சு கைப்பற்றிய பகுதிகளை அந்தந்த நாடுகளுக்கு திருப்பித் தர வைத்தது.
# வாட்டர்லூ போர்

## வரலாறு

### பின்னணி

#### எல்பாவில்

நெப்போலியன் எல்பாவில் ஒன்பது மாதங்களும் 21 நாட்களுமே கழித்தார். பிரான்சில் தாம் இல்லாநிலையில் நடைபெற்ற நிகழ்வுகளை கவனித்து வந்தார். பிரான்சிய இராச்சியத்தின் எல்லைகள் சுருங்கியதை மக்கள் விரும்பவில்லை. மீளவும் ஆட்சியில் அமர்த்தப்பட்ட போர்போன் அரச குடுபத்தினர் குடியரசுத் தலைவர்களை அவமதித்த நிகழ்வுகள் வதந்திகளாகப் பரவி பொதுமக்கள் அரசுக்கு எதிரான மனநிலை கொண்டிருந்தனர். தொடர்ந்த சண்டைகளால் ஐரோப்பிய நாடுகளும் சோர்வுற்றிருந்தன. இதனையொட்டி தீர்வுகளைக் காண முயன்ற வியன்னா மாநாட்டில் வலிய நாடுகளுக்கிடையே பிளவு ஏற்பட்டது.  
இச்சம்பவங்களால் நெப்போலியன் தனக்கு சாதகமான நிலைமை உருவாகியுள்ளதை அறிந்தார். மேலும் உருசியா, செருமனி, ஐக்கிய இராச்சியம், எசுப்பானியாவிலிருந்து திரும்பும் பிரான்சியப் போர்கைதிகள் தமக்கு பயிற்சிபெற்ற படையாக அமையும் என எண்ணினார். போர்போன் குடும்பத்தினரும் வியன்னாவில் கூடியிருந்தவர்களும் நெப்போலியனை செயிண்ட் எலனாவில் சிறை வைக்கவோ அல்லது கொல்லவோ திட்டமிட்டனர்.  
பெப்ரவரி 26, 1815, பிரித்தானிய, பிரான்சியக் கப்பல்கள் இல்லாதிருந்த வேளையில் 1000 பேருடன் சிறிய கப்பலில் தப்பிச் சென்றார். பிரான்சினுள் மார்ச் 1, 1815இல் கான் அருகே கால் பதித்தார். பெரும் வரவேற்பைப் பெற்று ஆல்ப்சு மலைகளூடே பயணித்தார். அவரது படைபலமும் கூடிக்கொண்டு வந்தது. படையைத் திரட்டிக்கொண்டு பெல்ஜியத்தைக் தாக்கினார். பிரிட்டன், பெல்ஜியம், ஜெர்மனி ஆகிய நேச நாடுகளின் படைகளுடன் தனித்தனியே அவர் போரிட நேர்ந்தது. எனினும், தொடக்கத்தில் சிறிது வெற்றி கண்டார். ஆனால், இறுதியில் வாட்டர்லூவில் 1815ஆம் ஆண்டு சூன் 18-ல் நடந்த போரில் நேச நாட்டுப் படைகள் எல்லாம் ஒன்று சேர்ந்து நெப்போலியன் படையை முறியடித்தன. இப்போரில் நேச நாடுகளுக்கு வெற்றிதேடித் தந்தவர் **வெல்லிங்க்டன்** என்னும் ஆங்கிலத் தளபதியாவார்.
# வாட்டர்லூ போர்

## நெப்போலியனின் இறுதிக்காலம்

வாட்டர்லூ போரில் தோல்வியுற்ற நெப்போலியன் அமெரிக்காவுக்குத் தப்பிச் செல்ல முயன்றார். ஆனால், ஆங்கிலேயர் அவரைக் கைது செய்து, செயின்ட் ஹெலினா என்ற தீவில் சிறை வைத்தனர். அங்கு நெப்போலியன் தம் இறுதிக்காலத்தைக் கழித்தார்.
# வாட்டர்லூ போர்

## நூற்சுட்டு

- "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.
# விப்ஜியார் திரைப்பட விழா

**விப்ஜியார் திரைப்பட விழா** (*ViBGYOR Film Festival*) என்பது சர்வதேச குறு மற்றும் ஆவணப்படங்களுக்கான திரைப்பட விழா ஆகும். இவ்விழா, இந்தியாவிலுள்ள கேரளா மாநிலத்தில் திரிச்சூர் நகரில் ஆண்டுதோறும் கொண்டாடப்படுகிறது. விப்ஜியார் திரைப்பட விழாவானது, விப்ஜியார் திரைப்பட குழு, சேத்னா ஊடக நிறுவனம், நோட்டம் டிராவலிங் திரைப்பட விழா, நவசித்ரா திரைப்படக் கழகம், விஷுவல் சர்ச், மூவிங் ரிப்பபிளிக், சென்சு, ஜிஏஐஏ ஆகிய இவற்றின் ஆதரவுடன் திருச்சூர் மாநகராட்சி, ஜில்லா பஞ்சாயத்து, இந்திய திரைப்பட சங்கங்களின் கூட்டமைப்பு, கேரளா சாலாச்சித்ரா அகாதமி, தகவல் மற்றும் மக்கள் தொடர்பு, ஆக்ஷனெய்டு இந்தியா, ஐசிசிஓஓ-தெற்காசிய மற்றும் பிற பல்வேறு திரைப்பட சங்கங்கள் சேர்ந்து ஆண்டுதோறும் நடத்துவது தான் இத்திரைப்பட விழாவாகும்.
# விப்ஜியார் திரைப்பட விழா

## திரைப்பட அலைக்கற்றை

தெற்கு ஆசியாவிலேயே மிகப்பெரிய திரைப்பட விழாவாக, விப்ஜியார் திரைப்பட விழா உள்ளது. ஒவ்வொரு வருடமும் திரிச்சூர் சங்கீத நாடக அகாடமி வளாகத்தில் நடைபெறும் ஐந்து நாள் திரைப்பட விழாவாகும். விப்ஜியாரின் 3 வகையான திரைப்பட தொகுப்புகள் கீழே பட்டியலிடப்பட்டுள்ளது:  
- ஒவ்வொரு வருடமும் வெவ்வேறு தலைப்புகள் கொண்ட “அந்த ஆண்டின் நோக்கம்”
- விப்ஜியார் அலைக் கற்றைத் தொகுப்பு. இது பின்வரும் ஏழு உப பிரிவுகளாக பிரிக்கப்பட்டுள்ளது:
- அடையாளங்கள்
- உாிமைகள்
- சுற்றுச்சூழல் மற்றும் வளர்ச்சி சார்பியல்
- நாடு மற்றம் மாநிலம்
- பாலினம் மற்றும் பாலீர்ப்பு
- அடிப்படைவாதம் (எதிர்) வேற்றுமை
- கலாச்சாரம் மற்றும் ஊடகம்
- கேரள திரைப்படங்களுக்கான ”கேரளா அலைக்கற்றை”
# விப்ஜியார் திரைப்பட விழா

## வகைமை

அசைப்படம், ஆவணப்படம், சோதனைமுயற்சியாக எடுக்கப்பட்ட படங்கள், இசை வீடியோ மற்றும் குறும் படங்கள்.
# விப்ஜியார் திரைப்பட விழா

## நிகழ்வு வரலாறு

- முதல் பதிப்பு: பிப்ரவரி 2006
- இரண்டாம் பதிப்பு: மே 2007
- மூன்றாம் பதிப்பு: பிப்ரவரி 2008
- நான்காவது பதிப்பு: பிப்ரவரி 2009
- ஐந்தாவது பதிப்பு: பிப்ரவரி 2010
- ஆறாவது பதிப்பு: ஜனவரி 2011
- ஏழாவது பதிப்பு: பிப்ரவரி 2012
- எட்டாவது பதிப்பு: பிப்ரவரி 2013
- ஒன்பதாவது பதிப்பு: பிப்ரவரி 2014
# விப்ஜியார் திரைப்பட விழா

## கருத்து

- 2006: 'தண்ணீர்'
- 2007: 'புவி'
- 2008: 'சக்தி'
- 2009: 'உணவு இறைமை'
- 2010: 'தெற்காசியாவின் மாநில, கம்யூனிச மற்றும் அபிவிருத்தி மோதல்கள்'
- 2011: 'தெற்காசியாவின் அரசியல் திரைப்படம் மற்றும் ஊடக செயற்பாடு'
- 2012: 'தெற்காசியா: வாழ்க்கையும் வாழ்வகையும்'
- 2013: 'திருட்டுப்போன ஜனநாயகங்கள்'
- 2014: 'பாலின நீதி'
# விப்ஜியார் திரைப்பட விழா

## திரையிடப்பட்ட திரைப்படங்கள்

- கடந்த காலக்கூறுகள்
- மறுவிழி திரைப்படம்
# தாமிர(I) சயனைடு

தாமிர சயனைடு ஒர் அணைவுப் பலபடியாகும். இது இரண்டு பல்லுருவ அமைப்புகளில் காணப்படுகிறது. இரண்டு அமைப்புகளிலும் ஒருபடி தாமிர(I) மையங்கள் சயனைடு பாலங்கள் இணைக்கப்பட்டு உருவாகும் [Cu-CN] – சங்கிலிகளைப் பெற்றுள்ளன. உயர் வெப்பநிலை பல்லுருவத் தோற்றத்தில் உவெ-CuCN, இது AgCN உடன் சமகட்டமைப்பு கொண்டதாக உள்ளது. ஒருபடிச் சங்கிலிகள் அறுகோண சட்டகத்திலும், அடுத்துள்ள சங்கிலிகள் +/- 1/3 c குத்தளவிலும் பொதிந்துள்ளன. (படம்1) . குறைந்த வெப்பநிலை பல்லுருவ அமைப்பில் குவெ-CuCN, சங்கிலிகள் நேரியலிலிருந்து விலகி 49 ° இல் சுழன்ற அடுத்துள்ள அடுக்குச் சங்கிலிகளில் ஏபி பாங்கில் குற்றலை அடுக்குகளாகப் பொதிந்துள்ளன. (படம் 2) .  
குவெ-CuCN பல்லுருவத்தை வினையுறாச் சூழலில் 563 கெல்வின் வெப்பநிலைக்கு சூடுபடுத்தினால் அது உவெ-CuCN பல்லுருவமாக மாறுகிறது. இரண்டுவகையான பல்லுருவ அமைப்புகளிலும் தாமிரம் கார்பன் மற்றும் தாமிரம் நைட்ரசன் பிணைப்பு நீளங்கள் ~1.85 Å ஆகவும் சயனைடு தொகுதி பாலங்கள் முற்றிலுமாக சீர்குலைந்தும் காணப்படுகின்றன .
# தாமிர(I) சயனைடு

## தயாரிப்பு

தாமிர(I) சயனைடு வர்த்தக முறையில் குவெ-CuCN ஆகக் கிடைக்கிறது. தாமிர(II) சல்பேட்டை சோடியம் பைசல்பைட்டுடன் சேர்த்து 60 ° செல்சியசு வெப்பநிலையில் ஒடுக்குவதால் இதைத் தயாரிக்கமுடியும். வினையின் முடிவில் சோடியம் சயனைடைச் சேர்த்தால் தூய்மையான குவெ-CuCN மஞ்சள் நிறத் தூளாக வீழ்படிவாகிறது
: 2 CuSO<sub>4</sub> + NaHSO<sub>3</sub> + H<sub>2</sub>O + 2 NaCN &rarr; 2 CuCN + 3 NaHSO<sub>4</sub>.
சோடியம் பைசல்பைட்டைச் சேர்க்கும் போது தாமிர சல்பேட்டு கரைசல் நீல நிறத்திலிருந்து பச்சை நிறத்திற்கு மாறுகின்ற அப்புள்ளியில் சோடியம் சயனைடு சேர்க்கப்படுகிறது. வினை முழுவதும் மிதமான அமிலச்சூழலில் நடைபெறுகிறது. சோடியம் சயனைடுடன் சேர்த்து தாமிர(II) சல்பேட்டைச் சேர்த்து சூடுபடுத்துவதன் மூலம் வரலாற்று ரீதியாக தாமிர சயனைடு தயாரிக்கப்பட்டுள்ளது, இந்த ஏற்ற ஒடுக்க வினையில் தாமிர(I) சயனைடு, சயனோசனுடன் சேர்ந்து உருவாகிறது :
: 2 CuSO<sub>4</sub> + 4 NaCN &rarr; 2 CuCN + (CN)<sub>2</sub> + 2 Na<sub>2</sub>SO<sub>4</sub>.
இந்த செயற்கைமுறை தயாரிப்பு வழி சயனோசனை உருவாக்குகிறது என்பதால், CuCN சேர்மத்திற்கு சமமாக இரண்டு பங்கு சோடியம் சயனைடு வினையில் பயன்படுத்தப்படுகிறது, இதன் விளைவாக உருவாகும் தாமிர சயனைடு தூய்மையற்றதாக உள்ளது, இத்தயாரிப்பு முறை ஒரு தொழில்துறை உற்பத்தி முறை அல்ல. தாமிர சல்பேட்டு மற்றும் சோடியம் அயோடைடு ஆகியவற்றிற்கு இடையே நடைபெறும் வினையில் தாமிர(I) அயோடைடு உருவாகும் வினையை ஒத்த வினையாக இவ்வினை கருதப்படுகிறது. சயனைடு அயனிகள் போலி ஆலைடாக செயல்படும் வினைக்கு இவ்வினை எடுத்துக்காட்டாகும். மேலும், தாமிர(II) சயனைடு Cu(CN)2 தயாரிக்க இயலாமைக்கான காரணத்தையும் இவ்வினை விளக்குகிறது.
# தாமிர(I) சயனைடு

## வினைகள்

தாமிர சயனைடு நீரில் கரைவதில்லை. ஆனால் CN− அயனிகள் உள்ள கரைசல்களில் விரைவாகக் கரைந்து [Cu(CN)3]2− மற்றும் [Cu(CN)4]3− அயனிகளாக மாறுகிறது. இவை முறையே முக்கோணத்தள மூலக்கூறாகவும், நான்முகி ஒருங்கிணைவு வடிவமைப்பும் கொண்டுள்ளன. இந்த அணைவுகள் தங்கம் மற்றும் வெள்ளி சயனைடுகளிடம் வேறுபடுகின்றன . கரைசலில் இச்சயனைடுகள் [M(CN)2]− அயனிகளாக உருவாகின்றன. [Cu(CN)2]− அலகுகளைப் பெற்றுள்ள KCu(CN)2 அணைவுப் பலபடியானது சுருள்வடிவ எதிர்மின்னயனி சங்கிலிகளுடன் இணைந்து ஒன்றாகிறது .
தாமிர சயனைடு செறிவு மிகுந்த அமோனியா, பிரிடின் மற்றும் மெத்தில்பிரோலிடோன் போன்றவற்றிலும் கரைகிறது.
# தாமிர(I) சயனைடு

## பயன்

தாமிர மின்முலாம் பூசுதலில் தாமிர சயனைடு பயன்படுகிறது .
தாமிர சயனைடைக் கொண்டு சிலில் மற்றும் வெள்ளீய வினையாக்கிகளையும் உருவாக்கலாம். R3Si− மற்றும் R3Sn−.அயனிகளுக்கு இவை மூலமாகக் பயன்படுகின்றன.
அரைல் ஆலைடுகளை நைட்ரைல்களாக மாற்றவும் தாமிர சயனைடு உதவுகிறது.
# வினோத் பாய் சாவ்டா

**வினோத் பாய் சாவ்டா**என்பவர் குஜராத் மாநிலத்தின் காச் சேர்ந்த அரசியல்வாதி ஆவார். இவர்  பாரதிய ஜனதா கட்சியை (பாஜக)சார்ந்தவர் ஆவார்.  
இவர் 2014 மக்களவை தேர்தலில் பாஜக மற்றும் தேசிய ஜனநாயகக் கூட்டணி வேட்பாளராக அறிவிக்கப்பட்டாா்.  
இவர் வெற்றி பெற்று 562855 வாக்குகள் எதிராக இத்தோ்தலில் டாக்டர் தினேஷ் பார்மரை,எதிா்த்துபோட்டியிட்டு, 562855 வாக்குகள் பெற்று வெற்றி பெற்றாா். இந்திய தேசிய காங்கிரஸ் சார்பாகபோட்டியிட்டதினேஷ் பாா்மர்308373 வாக்குகள் பெற்றாா். 2019ஆம் ஆண்டு நடைபெற்ற இந்திய நாடாளுமன்ற மக்களவைத் தேர்தலிலும் இவர் பாசக சார்பாக போட்டியிட்டு வெற்றிப்பெற்றார்.
# யூரியா பார்மால்டிகைடு

**யூரியா-பார்மால்டிகைடு** (*Urea-formaldehyde*), என அழைக்கப்படும் **யூரியா-மீத்தேன்யால்**, ஒரு ஊடுருவும் தன்மையற்ற வெப்பத்தால் இறுகும் பிசின் அல்லது நெகிழி ஆகும். இதன் பொதுவான தொகுப்பு முறையின் வழித்தடம் மற்றும் ஒட்டுமொத்த அமைப்பு காரணமாக இதற்கு இப்பெயரிடப்பட்டது. இது யூரியா மற்றும் பார்மால்டிகைடு ஆகியவற்றிலிருந்து தயாரிக்கப்படுகிறது. பசைகள், பொருட்களின் இறுதிக்கட்ட சீராக்கும் பணிகள், நடுத்தர அடர்வுடைய இழைப்பலகைகள், (MDF) துகள்களால் ஆக்கப்பட்ட பலகைகள் மற்றும் வார்ப்புப் பொருள்கள் போன்றவற்றில் இந்தப் பிசின்கள் பயன்படுகின்றன. யூரியா பார்மால்டிகைடு மற்றும் தொடர்புடைய அமினோ பிசின்கள்என்ற வெப்பத்தால் இறுகும் பிசின்களின் வகைப்பாட்டில் யூரியா-பார்மால்டிகைடு ரெசின்கள் உலகளவில் 80% உற்பத்தி செய்யப்படுகின்றன.தானியங்கி சக்கரங்களின் தண்டுகளுடன் இரப்பரை இணைப்பதற்கும், காகிதத்தின் இழுவலிமையை அதிகரிக்கவும், வார்ப்பு மின் சாதனங்கள், கொள்கலன்களுக்கான மூடிகள் தயாரிப்பதற்கும் அமினோ அமில பிசின்கள் பயன்படுகின்றன.
# யூரியா பார்மால்டிகைடு

## பண்புகள்

யூரியா-பார்மால்டிகைடு பிசின் அதிக இழுவலிமை, நெகிழ்வு சார் குணகம், மற்றும் அதிகமான வெப்பத்தால் உருக்குலையும் வெப்பநிலை, குறைந்த நீர் உறிஞ்சு தன்மை, வார்ப்பு சுருக்கம், உயர் மேற்பரப்பு கடினத்தன்மை, உடையும் போது ஏற்படும் நீட்சி, கன அளவு தாங்கு தன்மை மற்றும்  1.55 என்ற ஒளிவிலகல் எண் என பல பண்புநலன்களைக் கொண்டுள்ளது.
# யூரியா பார்மால்டிகைடு

## வேதியியல் கட்டமைப்பு

யூரியா-பார்மால்டிகைடு என்ற பலபடியின் வேதியியல் அமைப்பு, [(O)CNCH<sub>2</sub>]<sub>n</sub> என்ற மீண்டும் மீண்டும் வரும் அலகினைக் கொண்டுள்ளது. மாறாக மெலனின் -பார்மால்டிகைடு ரெசின்கள் NCH<sub>2</sub>OCH<sub>2</sub>N மீண்டும், மீண்டும் வரும் அலகுகளைக் கொண்டுள்ளன. பலபடியாக்கலின் நிலைகளைப் பொறுத்து சில கிளைத் தொடர்கள் ஏற்படலாம். பார்மால்டிகைடு மற்றும் யூரியா வினையின் ஆரம்ப நிலைகள் பிசு(ஐதராக்சிமெதில்)யூரியாவை உருவாக்கின.
# யூரியா பார்மால்டிகைடு

## உற்பத்தி

ஆண்டுதோறும் தோராயமாக1 மில்லியன் மெட்ரிக் டன் யூரியா-பார்மால்டிகைடு உற்பத்தி செய்யப்படுகிறது. இவ்வாறு தயாரிக்கப்படும் யூரியா-பார்மால்டிகைடின் 70 விழுக்காட்டிற்கும் அதிகமாக வனப்பொருட்களுடன் சேர்த்து துகள் பலகைகள் தயாரிக்கும் தொழிலில் பயன்படுத்தப்படுகின்றது. இதில் துகள் பலகைகளுக்கு (61%), நடுத்தர அடர்த்தி இழையட்டைகளுக்கு (27%), கடின ஒட்டு பலகைகளுக்கு (5%), மற்றும் தகடாக்கும் பிசினாக (7%) என்ற வகையில் பயன்படுகிறது.
# யூரியா பார்மால்டிகைடு

## பொதுவான பயன்கள்

யூரியா-பார்மால்டிகைடு எங்கும் பரவியிருக்கும் ஒரு பொருளாகும். இதற்கான உதாரணங்களில் அடங்குவன அலங்காரப் படலங்கள், (laminates), துணி வகைகள், காகிதம், உருக்காலைகளில் பயன்படும் மணல் வார்ப்புகள், சுருக்க எதிர்ப்பு துணிகள், பருத்தி கலவைகள், ரேயான், கார்டுராய், போன்றவை ஆகும். இது மேலும் மரப்பலகைகளை ஒட்டுவதற்கான பசைப்பொருளாகவும் பயன்படுகிறது. யூரியா பார்மால்டிகைடு மின்சாதனப் பொருட்களுக்கு உறை அமைப்பாக பயன்படுகிறது. (எ. கா., மேசை விளக்குகள்). திரைப்படங்களில் செயற்கை பனி உருவாக்க இதன் நுரை பயன்படுத்தப்படுகிறது.
# யூரியா பார்மால்டிகைடு

## பொதுவான பயன்கள்

### விவசாய பயன்பாடு

யூரியா பார்மால்டிகைடு விவசாயத்தில் நைட்ரசன் உரங்களைக் கட்டுப்படுத்தி வெளியிடும் மூலமாக பயன்படுத்தப்படுகிறது. யூரியா பார்மால்டிகைடாது கார்பனீராக்சைடு மற்றும் அம்மோனியாவாக சிதைவுறு விகிதம் பெருமளவு மண்ணில் இயற்கையாக காணப்படும் நுண்ணுயிரிகளின் செயல்பாட்டின் மூலம் நிர்ணயிக்கப்படுகிறது. நுண்ணுயிரிகளின் இந்த செயல்பாடு, அதன் காரணமாக வெளியிடப்படும் நைட்ரசன் வெளியிடப்படும் வீதம், வெப்பநிலை சார்ந்ததாகும். இத்தகைய நுண்ணுயிர் செயல்பாட்டிற்கு உகந்த வெப்பநிலை சுமார் 70-90&#x20;°F (சுமார் 20-30&#x20;°C) ஆகும்.
# ஐன்ஸ்டைன் (அலகு)

ஒரு மோல் (6.022×10<sup>23</sup>) எண்ணிக்கையிலுள்ள ஒளியணுக்களின் ஆற்றலின் அளவு ஒரு **ஐன்ஸ்டைன்** (*Einstein*) அலகு ஆகும். ஆற்றலானது அலை நீளத்திற்கு எதிர் விகிதத்தில் இருக்குமென்பதால், இவ்வலகு அதிர்வெண்ணைச் சார்ந்திருக்கும். ஆனால் ஆற்றலின் சர்வதேச அலகான ஜூலிற்கும், ஐன்ஸ்டைனுக்கும் தொடர்பில்லை.  
ஒளிச்சேர்க்கையின் ஆய்வுகளில் ஒரு மோல் ஒளியணுக்களுக்கு வேறுபட்ட வரையறையைக் கொண்டு ஐன்ஸ்டைன் அலகு பயன்படுத்தப்படுகிறது. ஒளிச்சேர்க்கையின் போதுள்ள கதிர்வீசல் மைக்ரோஐன்ஸ்டைன்/விநாடி/கனமீட்டர் (μE m<sup>−2</sup> s<sup>−1</sup>) என்ற அலகால் அளக்கப்படுகிறது.  
இந்த அலகு சர்வதேச அலகாக ஏற்றுக் கொள்ளப்படாததால் இதன் பயன்பாடும் குறைவாகவே உள்ளது. ஜெர்மனி இயற்பியலாளர் ஆல்பர்ட் ஐன்ஸ்டைன் பெயரால் இந்த அலகு அழைக்கப்படுகிறது.
# வரலாற்று இடம்

**வரலாற்றுத் தளம்** (*Historic site*) அல்லது **பாரம்பரிய இடம்** என்பது அதிகாரபூர்வமான அரசியல், ராணுவம், கலாச்சார, பாரம்பரிய மற்றும் சமூக வரலாற்று இடங்கள் அதன் கலாச்சார பாரம்பரிய மதிப்பிற்காக பாதுகாக்கப்படுகிறது. பொதுவாக வரலாற்று இடங்கள் சட்டத்தால் பாதுகாக்கப்படுகின்றது மற்றும் பல அமைவிடங்கள் அதிகாரபூர்வமான வரலாற்று இடங்கள் என்ற அங்கீகாரம் பெற்றன. மேலும் பல அதிகாரப்பூர்வ வரலாற்று அந்தஸ்துடன் அங்கீகரிக்கப்பட்டுள்ளன. ஒரு வரலாற்றுத் தளம் உள்ளூர், பிராந்திய, தேசிய அல்லது உலகளாவிய முக்கியத்துவம் வாய்ந்த எந்தவொரு கட்டிடம், நிலப்பரப்பு, தளம் அல்லது கட்டமைப்பாக இருக்கலாம். வழக்கமாக இது குறைந்தது 50 ஆண்டுகள் அல்லது அதற்கு மேற்பட்டதாக இருக்க வேண்டும்.
# வரலாற்று இடம்

## வரலாற்று இடத்தின் பார்வையாளர்கள்

வரலாற்று இடம் மற்றும் பாரம்பரிய இடம் அனேகமாக பொதுமக்கள் பார்வையிடுவதற்காக பராமரிக்கப்படுகிறது. கடந்துபோன சாகாப்தம் நினைவால் ஏற்படும் ஏக்கம், கலாச்சார பாரம்பரியத்தை பற்றி கற்றுக்கொள்ளும் ஆசை அல்லது வரலாற்று குறிப்புகளைப் பற்றி அறிந்து கொள்ளும் பொதுவான ஆர்வம் போன்றவற்றுக்காக பார்வையாளர்கள் இவ்விடங்களுக்கு வரலாம். பல இடங்கள் வழிகாட்டுதல் சுற்றுலாக்களை வழங்குகின்றன, பயிற்சி பெற்ற அமைவிட அலுவலர்களால் மேற்கொள்ளப்படுகிறது. இவர்கள், அவ்வமைவிடக் காலத்தின் வாழ்க்கை குறித்த விளக்கம் தருகிறார்கள். ஒரு அமைவிடத்தில் பார்வையாளர் மையம் கூட இருக்கலாம், அதிலுள்ள நவீன வசதிகள் வெளி உலகம் மற்றும் வரலாற்று இடத்திற்கு நுழைவாயிலாக விளங்கும் மற்றும் மென்மையாக கையாளும் இடங்களை அதிகமாக பாதிக்காமல் வரலாற்று விவரங்களைப் பற்றி அறிந்து கொள்ள உதவும்.
# வரலாற்று இடம்

## யுனெஸ்கோ உலகப் பாரம்பரியத் தளம்

உலக பாரம்பரியத் தளம் என்பது யுனெஸ்கோ மூலம் நிர்வகிக்கப்படும் சர்வதேச மாநாட்டின் சட்டப் பாதுகாப்புடன் கூடிய வரலாற்று தளமாகும்.  
ஜூன் 2023 நிலவரப்படி, 167 நாடுகளில் மொத்தம் 1,157 உலக பாரம்பரியத் தளங்கள் (900 கலாச்சார, 218 இயற்கை மற்றும் 39 கலப்பு பண்புகள்) உள்ளன.  
உலக பாரம்பரியத் தளங்கள் பெரும்பாலும் ஏராளமான பார்வையாளர்களை ஈர்க்கின்றன. சீனாவின் தடைசெய்யப்பட்ட நகரம், 12.4 மில்லியன் வருடாந்த பார்வையாளர்களைக் கொண்ட சீனாவின் தடுக்கப்பட்ட நகர் மற்றும் 11 மில்லியன் வருடாந்த பார்வையாளர்களைக் கொண்ட அமெரிக்காவின் பெரும் புகைமலை ஆகியவை 14 மில்லியன் வருடாந்த பார்வையாளர்களைக் கொண்டுள்ளது.
# இந்தியாவில் கருத்து வெளிப்பாட்டுச் சுதந்திரம்

**இந்தியாவில் கருத்துச் சுதந்திரம்** (*Freedom of expression in India*) என்பது எழுத்தின் மூலமாகவோ, பேச்சின்வழியாகவோ ஒரு கருத்தை தெரிவிக்க இந்திய குடிமக்கள் கொண்டுள்ள உரிமையாகும்.
# இந்தியாவில் கருத்து வெளிப்பாட்டுச் சுதந்திரம்

## வரலாறு

கருத்து வெளிப்பாட்டுச் சுதந்திரம் என்பது மனித இனம் காலம் காலமாக அனுபவித்துவரும் உரிமை அல்ல. இந்திய துணைக்கண்டம் அந்நியர் ஆட்சியின் கீழ் இருந்தபோதும், பல்வேறு சுதேசி சமஸ்தானங்களின் கீழ் வாழ்ந்த காலத்திலும் மக்கள் பெரும்பாலும் கருத்துச் சுதந்திரத்தைப் பெற்றிருக்கவில்லை எனலாம். ஐரோப்பாவில் நிகழ்ந்த தொழிற்புரட்சியின் விளைவாக சமூகத்தில் மிகப்பெரிய மாறுதல்கள் நிகழ்ந்தன, இம்மாற்றங்களால் நவீன முதலாளித்துவ வர்க்கம் முடியாட்சியை ஒழித்து நாடாளுமன்ற சனநாயகத்தைத் தோற்றுவித்தது. முடியாட்சியை ஒழிப்பதற்காக நவீன முதலாளித்துவம் சுதந்திரம், சமத்துவம், சகோதரத்துவம் என்னும் முழக்கங்களை மக்கள் முன் வைத்தது. தொழிற் புரட்சியின் மற்றொரு விளைவாக ஐரோப்பிய நாடுகள் உலகம் முழுக்க சந்தையைப் பிடிக்க போட்டியிட்டு இறுதியில் உலகின் பல நாடுகள் ஐரோப்பிய நாடுகளின் காலனி ஆதிக்கத்துக்கு உட்பட்டன. ஐரோப்பிய மக்களுக்கு அந்த அரசுகள் வழங்கிய கருத்துச் சுதந்திரத்தை தன் காலனி நாட்டு மக்களுக்கு அவை தர மறுத்தன.
# இந்தியாவில் கருத்து வெளிப்பாட்டுச் சுதந்திரம்

## இந்தியாவில் கருத்துரிமையின் நிலை

பிரித்தானியருக்கு அடிமையாக இருந்த காலத்துக்கு முன்னர் நெடுங்காலம் நிலவிய முடியாட்சியில் நிலவுடமைச் சமுதாயத்தில் பெரும்பான்மை மக்களுக்கு கருத்துரிமை இல்லை. சமூகம் இந்து சமயத்தின் நால்வருண கோட்பாட்டில் சாதியத்தால் இறுகிபோயிருந்தது.
# இந்தியாவில் கருத்து வெளிப்பாட்டுச் சுதந்திரம்

## விடுதலைக்கு பிந்தைய நிலை

1947 இல் இந்தியா பிரித்தானியரிடம் இருந்து விடுதலை அடைந்தது. இதே காலகட்டத்தில் உருவாக்கப்பட்ட ஐக்கிய நாடுகள் அவை 1948, 12, 10 அன்று மனித உரிமை பிரகடனத்தை வெளியிட்டது. இந்த உரிமையில் கூறப்பட்ட கருத்துச் சுதந்திரம் உட்பட உரிமைகள் உலக நாடுகள் மக்களுக்கு உறுதிசெய்யவேண்டுமென உலகை கோரியது. இதன் பின்னணியில் உருவான இந்திய அரசியல் சட்டத்தில், கருத்துச் சுதந்திரம் உள்ளிட்ட பல மனித உரிமைகளையும் பகுதி 3 இல் அடிப்படை உரிமைகள் என அறிவித்தது; **அரசமைப்புச் சட்டம் பகுதி 3 இல் பிரிவு 19 (1) அ, அனைத்து இந்திய குடிமக்களுக்கும் பேச்சுரிமையையும், தான் விரும்பும் கருத்தை தெரிவிக்கும் உரிமையையும் அடிப்படை உரிமைகளாக அளிக்கிறது.**
# இந்தியாவில் கருத்து வெளிப்பாட்டுச் சுதந்திரம்

## கருத்து உரிமைக்கு கட்டுப்பாடு

அரசமைப்புச் சட்டம் பகுதி 3 இல் பிரிவு 19 (1) (அ) வில் மக்களுக்கு கருத்து சுதந்திரத்தை அளித்தது ஆனால் *அரசமைப்புச் சட்டப்பிரிவு 19 (2) இல் நியாயமான குறுக்கீடுகள்* என்ற பெயரில் அதற்கு வரம்பிட்டது, இதைப் பயன்படுத்தி அரசானது மக்களின் கருத்துரிமையை பல தருணங்களில் மறுக்கிறது. அதாவது *இந்தியாவின் இறையாண்மையையும் ஒற்றுமையையும் காப்பதற்கும், இந்தியாவின் பாதுகாப்புக்காகவும், அயல் நாடுகளுடன் நல்லுறவை பேணுவதற்கும், பொது அமைதியை காக்கவும், ஒழுங்கை நிலைநாட்டவும், நீதிமன்றத்தை அவமதிக்காமல் இருக்கும் பொருட்டும், அவதூறு செய்வதைத் தடுக்கவும், குற்றச் செயலைத் தூண்டாமல் தடுக்கவும்* என்ற காரணங்களைச் சொல்லி இயற்றப்படும் சட்டங்கள் அல்லது இந்த காரணங்களுக்காக வெள்ளையர் ஆட்சிக்காலத்தில் இயற்றப்பட்ட சட்டங்கள் கருத்துரிமையை பறித்தாலும் செல்லுபடியாகக் கூடியவை என்கிறது. கருத்துரிமையை வழங்கும் பிரிவு 19(1) ஒரே வரிதான், ஆனால் கருத்துரிமையைக் கட்டுப்படுத்தும் பிரிவான 19 (2) ஏழு வரிகளை உடையதாக உள்ளது. பிரிவு 19 (2) இல் கருத்துரிமையை கட்டுப்படுத்த அரசுக்கு மட்டற்ற அதிகாரங்களை அரசமைப்புச் சட்டம் அளிக்கிறது.
# இந்தியாவில் கருத்து வெளிப்பாட்டுச் சுதந்திரம்

## கருத்து உரிமைக்கு கட்டுப்பாடு

### தேசவிரோதச் செயல்

1860 இல் இயற்றப்பட்ட இந்திய தண்டனைச் சட்டத்தில் ஆங்கிலேய அரசு சுதந்திர இயக்கத்தை ஒடுக்க 1870 இல் தேசவிரோத செயல் குற்றத்தைத் ஒடுக்கவதற்காக பிரிவு 124 ஏ ஐக் கொண்டுவந்தது. இதன்மூலம் விடுதலைப் போரில் ஈடுபட்டவர்களை சிறையில் அடைக்கப் பயன்படுத்தியது. விடுதலைக்குப் பின்னர் பிரிவு 19(1) படி இப்பிரிவு இப்போதும் தொடர்ந்து வருகிறது.
- இப்பிரிவைப் பயன்படுத்தி தமிழ்நாட்டில் டாஸ்மாக் மதுக்கடைகளை மூடவேண்டும் என்றும், மதுவணிகம் செய்யும் தமிழக அரசையும், முதல்வரையும் விமர்சித்துப் பாடிய கோவன் கைது செய்யப்பட்டு சிறையில் அடைக்கப்பட்டார்.
# இந்தியாவில் கருத்து வெளிப்பாட்டுச் சுதந்திரம்

## கருத்து உரிமைக்கு கட்டுப்பாடு

### அவதூறு தடுப்பு

உலக நாடுகள் பலவற்றில் *அவதூறு என்பது குற்றச் செயல் அல்ல அதன்மீது உரிமையியல் நடவடிக்கை மட்டுமே எடுக்க இயலும்* என்பதே நிலை உள்ளது. இந்தியாவில் 1860 இல் இயற்றப்பட்ட இந்திய தண்டனைச் சட்டம் பிரிவு 499 இன்படி *அவதூறு குற்றமுறு செயல்* என்று அறிவிக்கிறது. பிரிவு 500 அதற்கான தண்டனைகள் பற்றிக் கூறுகிறது.
- சென்னை மாவட்ட நீதிமன்றத்தில் மட்டும் முன்னாள் முதல்வர் ஜெயலலிதா சார்பில் 163 அவதூறு வழக்குகள் கடந்த காலத்தில் பதிவு செய்யப்பட்டுள்ளன.
- இப்பிரிவைப் பயன்படுத்தி சுப்பிரமணியன் சுவாமி, விஜயகாந்த், அரவிந்த் கெஜ்ரிவால் போன்ற பலர்மீது வழக்குகள் பதியப்பட்டுள்ளன.
# இந்தியாவில் கருத்து வெளிப்பாட்டுச் சுதந்திரம்

## கருத்து உரிமைக்கு கட்டுப்பாடு

### நீதிமன்ற அவமதிப்பு

இந்தியாவில் நீதிமன்ற அவமதிப்பு என்ற பெயரில் பல சமயங்களில் கருத்து வெளிப்பாட்டுச் சுதந்திரத்தை பறிக்கிறது
- இச்சட்டத்தினால் ஈ. வே. ரா, நம்பூதிரிபாத், எழுத்தாளர் அருந்ததி ராய் ஆகியோர் தண்டிக்கப்பட்டுள்ளனர். முன்னாள் நீதிபதி மார்க்கண்டேய கட்சு மீது இப்பிரிவு பாய்ந்தது.
# இந்தியாவில் கருத்து வெளிப்பாட்டுச் சுதந்திரம்

## கருத்து உரிமைக்கு கட்டுப்பாடு

### குண்டர் சட்டம்

இந்தியாவில் 1980களில் குண்டர் தடுப்புச் சட்டம் பல மாநிலங்களில் கொண்டுவரப்பட்டது. தமிழ்நாட்டில் 1982 இல் எம். ஜி. ஆர் ஆட்சிக் காலத்தில் கொண்டுவரப்பட்டது. ‘கள்ளச்சாராயம் காய்ச்சுவோர், போதைப்பொருள் குற்றவாளிகள், குண்டர்கள், பாலியல் தொழில் குற்றவாளிகள், குடிசைப் பகுதி நிலங்களைப் பறிப்போர், மணல் திருட்டுக் குற்றவாளிகள், திருட்டு வீடியோ குற்றவாளிகளின் அபாயகரச் செயல்கள் தடுப்புச் சட்டம்’ என்று நீள்கிறது இந்தச் சட்டம். பல சமயங்களில் இது மக்கள் பிரச்சினைக்காகக் குரல் கொடுப்பவர்கள் மீது அரசால் பயன்படுத்தப்படுகிறது.
- 2017 மே 17 அன்று ஈழப் போரில் இறந்தவர்களுக்கு அஞ்சலி செலுத்த சென்னை மெரீனா கடற்கரைக்குச் சென்ற மே 17 இயக்க ஒருங்கிணைப்பாளர் திருமுருகன் காந்தி, டைசன், இளமாறன், அருண்குமார் ஆகியோர் குண்டர் சட்டத்தில் கைது செய்யப்பட்டார்கள்.
- ஹைட்ரோ கார்பன் திட்டத்துக்கு எதிராக புதுக்கோட்டையில் நடத்தத் திட்டமிடப்பட்ட போராட்டத்தில் கலந்துகொள்ள அழைப்பு விடுக்கும் வாசகங்கள் அடங்கிய துண்டுப் பிரசுரங்களை சேலம் கோரிமேட்டில் அரசுப் பெண்கள் கலைக் கல்லூரி முன்பு நின்றுகொண்டு விநியோகித்ததற்காக இதழியல் மாணவியான வளர்மதியும், ஜெயந்தி எனும் பெண்ணும் 2017 சூலை 12 அன்று குண்டர் சட்டத்தில் கைது செய்யப்பட்டனர்.
# இந்தியாவில் கருத்து வெளிப்பாட்டுச் சுதந்திரம்

## கருத்துரிமைக்கு எதிரான படுகொலைகள்

இந்தியாவில் தாங்கள் தெரிவிக்கும் கருத்துகளுக்காக அறிவுசீவிகள் கொல்லப்படும் நிகழ்வுகள் நடந்து வருகின்றன. அவ்வாறு கொல்லப்பட்டவர்கள்
- நரேந்திர தபோல்கர் பகுத்தறிவாளர், மூட நம்பிக்கை எதிர்பாளர், செயற்பாட்டாளர். 2013 ஆகத்து 20 அன்று துப்பாக்கியால் சுடப்பட்டு படுகொலை செய்யப்பட்டார்
- கோவிந்த் பன்சாரே இடதுசாரி சிந்தனையாளர் 2015 பெப்ரவரி 16 அன்று துப்பாக்கியால் சுடப்பட்டதால் 20 ஆம் தேதி மருத்துவமனையில் இறந்தார்.
- ம. ம. கல்புர்கி மூட நம்பிக்கை எதிர்பாளர், கன்னட எழுத்தாளர் 2015 ஆகத்து 30 அன்று துப்பாக்கியால் சுடப்பட்டு படுகொலை செய்யப்பட்டார்.
- கௌரி லங்கேசு பத்திரிகையாளர், இந்துத்துவ எதிர்பாளர் 2017 செப்டம்பர் 5 அன்று துப்பாக்கியால் சுடப்பட்டு படுகொலை செய்யப்பட்டார்.
# மில்லனின் காரணி

**மில்லனின் காரணி** (*Millon's Reagent*) கரையக்கூடிய புரதங்களைக் கண்டறியப் பயன்படும் பகுப்பாய்வு வேதிக்காரணியாகும்.சோதனைக்குட்படுத்தும் கரைசலில் இந்த வேதிக்காரணியை ஒரு சில சொட்டுக்கள் சேர்த்து மிதமாக வெப்பப்படுத்தப்படுகிறது. செம்பழுப்பு நிற வீழ்படிவு அல்லது நிற மாற்றமானது, அனைத்துப் புரதங்களிலும் காணப்படும் டைரோசின் எச்சத்தின் இருப்பினைஅடையாளம் காட்டுகிறது.  
மில்லனின் சோதனை புரதத்தை மட்டும் கண்டறிவதற்கான சோதனை அல்ல. (இச்சோதனை பீனாலிக் சேர்மங்களையும் கண்டறிய உதவுகிறது). ஆகவே, புரதங்களின் இருப்பினை உறுதி செய்ய பிற சோதனைகளான பையூரெட்மற்றும் நின்ஐட்ரின் சோதனைகளையும் பயன்படுத்த வேண்டும். இது உலோக பாதரசத்தை, நைட்ரிக் அமிலத்தில் கரைத்து பின்னர் நீர்த்துப் போகச் செய்வதன் மூலம் பெறப்படுகிறது. இந்தச் சோதனையானது, பிரஞ்சு வேதியியலாளர், அகசுடே நிக்கோலசு யூஜின் மில்லன் (1812&ndash;1867) என்பவரால் உருவாக்கப்பட்டது.
# மில்லனின் காரணி

## இவற்றையும் காண்க

- பெனடிக்ட் கரைசல்
# தோனி நதி

**தோனி நதி** *(Doni river)* (கன்னடம்: ಡೊಣಿ) கர்நாடக மாநிலத்தின் எல்லைக்கு அருகில் மகாராட்டிராவின் சாங்கலி நகரத்தைச் சுற்றி கிழக்கு நோக்கி பாய்கிறது. வட கர்நாடகாவின் பெல்காம், பீசப்பூர் மற்றும் குல்பர்கா மாவட்டங்களில் இந்நதி பெரும்பான்மையாக பாய்கிறது. தலிகோட்டா நகருக்கு தென்மேற்கில் கிருஷ்ணா ஆறு|கிருட்டிணா ஆற்றுடன்]] கலக்கிறது. இந்நதி கிருட்டிணா ஆற்றின் துணை நதியாகக் கருதப்படுகிறது. மேலும் தோனி நதி கிருட்டிணா ஆற்றுடன் தலிகோட்டாவில் சங்கமிக்கிறது. காட்னாலி மற்றும் பசவான பேகிவடி நகரங்களுக்கு அருகில் மழைக்காலத்தில் திடீரென வெள்ளப்பெருக்கை ஏற்படுகிறது.  
ஒழுங்கற்ற வெள்ளப் பெருக்கு ஏற்படுவதால் வறட்சி ஏற்படுத்தும் வாய்ப்புள்ளது . இதன் தண்ணீர் சலவை செய்வதற்கு கூட பொருத்தமானதாக இருப்பதில்லை .
# பையூரெட் சோதனை

**பையூரெட் சோதனை** (*Biuret test*) அல்லது **பயோட்ரோவ்சுகி சோதனை** (*Piotrowski's test*)) என்பது, பெப்டைடு இணைப்புகளைக் கண்டறியப் பயன்படும் ஒரு வேதியியல் சோதனையாகும். காரக் கரைசலொன்றில் பெப்டைடுகளின் முன்னிலையில் தாமிர(II) அயனிகள் ஊதா<nowiki/>நிற அணைவுச் சேர்மங்களை உருவாக்குகின்றன. இச்சோதனையானது, பல வடிவங்களில், வகைகளில் மாற்றியமைக்கப்பட்டுள்ளன. உதாரணமாக BCA சோதனை மற்றும் மாற்றப்பட்ட லோரி சோதனை போன்றவை இதன் மாற்றப்பட்ட வடிவங்களாகும்.  
புரதங்களின் செறிவினை மதிப்பிடுவதற்கு பையூரெட் வினை பயன்படுத்தப்படலாம், ஏனெனில் பெப்டைடு பிணைப்புகள் அமினோ அமிலத்தில் காணப்படும் பெப்டைடு இணைப்புகளின் அதே எண்ணிக்கையைக் கொண்டிருக்கும். பீர்-லாம்பர்ட் விதியின்படி, நிறத்தின் செறிவு, மற்றும் 540 நேனோ மீட்டரில் உட்கவர்தன்மை போன்றவை புரதத்தின் செறிவுடன் நேர் விகிதத் தொடர்பைப் பெற்றுள்ளன.  
சோதனையானது பையூரெட்டின் பெயரைக் கொண்டிருப்பினும், வினைக்காரணி பையூரெட்டைக் ((H<sub>2</sub>N-CO-)<sub>2</sub>NH) கொண்டிருப்பதில்லை. பெப்டைடு போன்ற பிணைப்புகளைக் கொண்ட சேர்மங்களுக்கு இந்த வினை நேர்மறையான முடிவைத் தருவதால் இந்தப் பெயரானது சூட்டப்பட்டுள்ளது.  
இந்தச் சோதனையில் தாமிர(II) அயனிகள் பெப்டைடு பிணைப்பில் உள்ள நைட்ரசனுடன் இணைந்து கொள்கின்றன. இரண்டாம் நிலை வினையொன்றில் தாமி (II) அயனியானது தாமிர(I) அயனியாக ஒடுக்கப்படுகிறது. தாங்கல் கரைசல்களான அம்மோனியா மற்றும் டிரிசு ஆகியவை இந்தச் சோதனையில் குறுக்கிடுவதால், அம்மோனியம் சல்பேட்டு வீழ்படிவாக்கல் முறையில் சுத்திகரிக்கப்பட்ட புரத மாதிரிகளுக்கு இந்த முறை பொருத்தமற்றவையாக உள்ளது. தனித்த அமினோ அமிலங்களின் இந்த வினைக்கு பதிலளிக்காத் தன்மை மற்றும் மிகவும் சிறிய அளவிலான குறுக்கீடு போன்ற காரணங்களால், இந்தச் சோதனையானது முழுமையான திசு மாதிரிகள் மற்றும் அதிக புரதச் செறிவைக் கொண்ட மாதிரிகளுக்கு மிகுந்த பயனளிப்பவையாக உள்ளன.
# பையூரெட் சோதனை

## செய்முறை

சோதிக்கப்பட வேண்டிய மாதிரியின் நீர்த்த கரைசலானது சம கன அளவுள்ள 1% வலிமையான காரத்துடன் (சோடியம் அல்லது பொட்டாசியம் ஐதராக்சைடு) வினைப்படுத்தப்பட்டு அதனுடன் நீரிய தாமிர (II) சல்பேட்டானது சேர்க்கப்படுகிறது. கரைசலானது கருஞ்சிவப்பாக மாறினால் மாதிரியானது புரதத்தைக் கொண்டுள்ளது. 5–160&nbsp;மிகி/மிலி ஆனது கண்டறியப்படலாம். குறைந்தது 3 அமினோ அமிலங்களின் நீளத்திற்கு குறையாத பெப்டைடு இணைப்புகள் இந்த வினைப்பொருட்களுடன் குறிப்பிடத்தகுந்த, அளவிடுவதற்குரிய நிற மாற்றத்தைத் தர அவசியமானதாய் உள்ளது.
# பையூரெட் சோதனை

## பையூரெட் வினைக்காரணி

**பையூரெட் வினைக்காரணி**யானது சோடியம் ஐதராக்சைடு (NaOH) மற்றும் நீரேற்றப்பட்ட தாமிர(II) சல்பேட்டு, பொட்டாசியம் சோடியம் டார்டரேட்டு (Chemical Reagents ) ஆகியவற்றால் உருவாக்கப்பட்டுள்ளது. பொட்டாசியம் சோடியம் டார்டரேட்டானது தாமிர (II) அயனிகளை இடுக்கிப் பிணைப்பில் ஈடுபடச்செய்வதன் மூலம் நிலைப்புத்தன்மை பெறச் செய்வதற்காக சேர்க்கப்படுகிறது. கார நிலையில், தாமிர (II) அயனிகள் பெப்டைடு பிணைப்புகளில் உள்ள நைட்ரசன் அணுக்களுடன் வினைபுரிவது பெப்டைடு ஐதரசன் அணுக்களை இடப்பெயர்ச்சி செய்ய வழிவகை செய்கிறது. மூன்று அல்லது நான்கு முனை இடுக்கிப் பிணைப்புகளால் பெப்டைடு பிணைப்பின் நைட்ரசனுடன் உருவாகும் வளைய உருவாக்கம் பையூரெட்டின் நிறத்தைத் தருகிறது.
# பராகுவே ஆறு

| name = பராகுவே ஆறு
| native_name =
| other_name = இரியோ பராகுவே
| other_name1 = இரியோ பராகுவே
| category_hide = 1  
| image = Rio Paraguay.jpg
| image_size = 300
| image_caption = அசன்சியான் அருகே பராகுவே ஆற்றின் படம்  
| etymology =
| nickname =  
| country = பராகுவே
| country1 = பிரேசில்
| country2 =அர்சண்டினா
| country3 = பொலிவியா
| state =
| region =
| district =
| municipality =  
| parent =
| tributary_left = இரோ நெக்ரோ
| tributary_left1 = மிரண்டா ஆறு
| tributary_left2 = குய்பா ஆறு
| tributary_left3 = அபா ஆறு
| tributary_left4 = டெபிகுயரி ஆறு
| tributary_right = சவுறு ஆறு
| tributary_right1 = பில்கோமயோ ஆறு
| tributary_right2 = பெர்மிசோ ஆறு
| city =
| landmark =  
| source =
| source_location = பாரெசிச் பீடபூமி
| source_region = மடோ குரோசோ
| source_country = பிரேசில்
| source_elevation =
| source_length =
| source_length_unit = கி.மீ.
| source_coordinates =
| source1 =
| source1_location =
| source1_region = மடோ குரோசோ
| source1_country = பிரேசில்
| source1_elevation =
| source1_length =
| source1_length_unit = கி.மீ.
| source1_coordinates =
| mouth = பரனா ஆறு
| mouth_location =
| mouth_country = அர்சண்டினா, பராகுவே
| mouth_elevation = 50
| capital_coordinates =
| mouth_coordinates =
| mouth_coordinates_note =  
| length = 2621
| length_note = .
# பராகுவே ஆறு

## ஆற்றின் போக்கு

பராகுவே ஆற்றின் மூலம் பிரேசிலின் மடோ குரோசோ மாநிலத்தின் தெற்கே உள்ளது. பிரேசில் நகரின் காசிரெச் வழியே தென்-கிழக்காக பாய்கிறது. பின்பு கிழக்கே நொக்கி திரும்பி, பண்டனல் ஈரநிலத்தின் வழியே பாய்ந்து, பின்பு பிரேசிலின் மடோ குரோசோ மாநிலம் மற்றும் மடோ குரோசோ டொ சுல்லில் சிறிது தூரம் பிரேசில்-பொலிவியா எல்லை அருகே மிக நெருக்காமாக ஓடுகிறது.  
பியூடோ பகியா நேக்ரா நகரிலிருந்து, பராகுவே ஆறு, அபா ஆற்றில் சங்கமிப்பதற்கு முன்பு பராகுவே மற்றும் பிரேசில் ஆகிய நாடுகளுக்கு நடுவே எல்லையாக பாய்கிறது.  
சுமார் 400 கி.மீ. பராகுவே நாட்டின் நடுவே பாய்ந்து, பில்கோமாயோ ஆற்றில் சங்கமித்த பின்பு, பராகுவே நாட்டின் தலைநகர் அசன்சியான் நகரை கடந்து, அர்சண்டினா நாட்டிற்கு எல்லையாக சுமார் 275 கி.மீ பாய்ந்து, இறுதியில் பரானா ஆற்றுடன் சேர்ந்துவிடுகிறது.
# பராகுவே ஆறு

## ஆற்றின் போக்கு

### பயன்கள்

பரானா ஆற்றுக்கு பிறகு இரியோ-டி-லா-பிளாடா படுகையில் பராகுவே ஆறு தான் பெரியது. பராகுவேயின் வடிநிலத்தில் சுமார் 365,592 சதுர கிலோமீட்டர், அர்சண்டினாவின் பெரும் பகுதி, தெற்கு பிரேசில், பொலிவியாவின் சில பகுதிகள் மற்றும் பராகுவே நாட்டின் பெரும்பகுதியை ஆக்கிரமித்துள்ளது. இரியோ-டி-லா-பிளாடா படுகையில் உள்ள மற்ற பெரிய ஆறுகளைப் போல் அல்லாமல், பராகுவே ஆற்றின் குறுக்கே நீர் மின் சக்திக்காக அணை கட்டப்படவில்லை, இதன் காரணமாக குறிப்பிட்ட தூரம் வரை பயணம் செய்யலாம், இக்கண்டத்திலேயே அமேசான் ஆற்றுக்கு பிறகு இதில் சிறிது தூரம் பயணிக்கலாம். இதன் மூலம் இது முக்கியமான கப்பல் மற்றும் வணிக பாதையாக இருப்பதால், பராகுவே மற்றும் பொலிவியா போன்ற நிலத்தால் சூழப்பட்ட நாடுகளுக்கு மிகவும் தேவையான அட்லாண்டிக் பெருங்கடலின் இணைப்பாக இருக்கின்றது. அசன்சியான் மற்றும் கன்செப்சன் போன்ற பராகுவே நாட்டின் முக்கிய நகரங்களுக்கும் மற்றும் அர்சண்டினாவின் ஃபார்மோசா நகரத்திற்ககும் சேவை செய்கின்றது.  
மீன் பிடித்தல் மற்றும் விவசாய நீர் பாசனத்திற்கு பங்களிப்பதால் இந்த ஆறு வணிகத்திற்கு மூலமாகவும் இருக்கிறது. பராகுவே ஆறு, அதன் கரைகளின் வாழும் நிறைய ஏழை மீனவர்களின் வாழ்க்கைக்கு ஆதாரமாக இருப்பதோடல்லாமல், மீன்களை சந்தையில் விற்று அவர்களின் முக்கிய வருமானமாத்திற்கும் வழிவகுக்கிறது மற்றும் அவர்கள் குடும்பங்களின் வாழ்வாதாரமாகவும் இருக்கின்றது. இதனால் வறுமையில் வாடும் விவசாயிகள், எளிய வாழ்க்கை முறைக்காக அசன்சியான் போன்ற பெரும் நகரங்களில் குடிபெயர்வதால் மிகப் பெரிய பிரச்சனைகள் உருவாகின்றது. பருவக்காலங்களில் வெள்ளம் வருவதால் கரையோரங்களில் வாழும் பல ஆயிரம் குடியிருப்பு வாசிகள் நீர் வடியும் வரை தற்காலிகமாக வேறு இடம் தேட வேண்டிய கட்டாயம் ஏற்படுகிறது. பராகுவே ராணுவம் அதற்கென்று தலைநகரத்தில் ஒதுக்கப்பட்ட இடத்தை வீடுகளற்ற குடிமக்களுக்கு அவசர குடியிருப்பு தேவைக்காக வலுகட்டாயமாக தர வேண்டியுள்ளது. இந்த ஆற்றின் அழகு சுற்றுலா பயணிகளை கவர்வதாகவும் உள்ளது.
# விசுவியசு மலை

**விசுவியசு மலை** (*Mount Vesuvius*, ; ) இத்தாலியின் தென்பகுதியில் கேம்ப்பானியா வட்டாரத்தில் நாபொலி வளைகுடாவில் அமைந்துள்ள சோம்மா-சுழல்வடிவ எரிமலை ஆகும்; இது கிட்டத்தட்ட தொலைவில் நாபொலிக்கு கிழக்கே கடற்கரையை ஒட்டி அமைந்துள்ளது. இது கேம்பானிய எரிமலை வட்டவரையிலுள்ள பல எரிமலைகளில் ஒன்றாகும். விசுவியசில் பெரிய எரிமலைக் கூம்பும் அதைச் சுற்றி கடுஞ்சரிவான எரிமலைவாய் விளிம்பும் காணப்படுகின்றது; இதன் உயரம் எரிமலை வெடிப்பிற்கு முன்னதாக மிகக் கூடுதலாக இருந்திருக்க வேண்டும்.
# விசுவியசு மலை

## கி.பி.79 எரிமலை வெடிப்பு

கி.பி 79இல் விசுவியசின் எரிமலை வெடிப்பால் உரோம நகரங்களான பொம்பெயியும் எர்குலியமும் மற்றும் பல குடியேற்றங்களும் முற்றிலும் புதையுண்டு அழிபட்டதற்காக இம்மலை அறியப்படுகின்றது. இந்த எரிமலை வெடிப்பின்போது கற்களும் சாம்பலும் எரிமலை வாயுக்களும் பெரும் புகைமண்டலமாக 33 கிமீ (21 மை) உயரத்திற்கு கற்குழம்பை கக்கி விநாடிக்கு 6×105 கன மீட்டர் (7.8×105 கன கஜங்கள்) வீதத்தில் நுரைக்கற்களை பொடியாக்கியது. இது இரோசிமா-நாகசாக்கி குண்டுவீச்சின்போது வெளியிடப்பட்ட வெப்ப ஆற்றலை விட நூறாயிரம் மடங்கு கூடியது More than 1,000க்கும் மேற்பட்டோர் இந்த வெடிப்பில் இறந்துபட்டனர்; சரியான எண்ணிக்கை மதிப்பிடப்படவில்லை. இதிலிருந்து தப்பியவரின் ஒரே நேரடி சாட்சியாக இளைய பிளினி வரலாறாளர் டாசிட்டசிற்கு எழுதிய இரு கடிதங்களே உள்ளன.
# விசுவியசு மலை

## தற்காலம்

விசுவியசு இதற்குப் பின்னர் பலமுறை வெடித்துள்ளது; கடந்த நூறாண்டுகளுக்குள்ளாக ஐரோப்பிய தீவல்லாத நிலப்பகுதியில் வெடித்துள்ள ஒரே எரிமலை இதுவாகும். இதன் அருகில் 3,000,000 மக்கள் வாழும் நகர்ப்பகுதி உள்ளதால் இதுவே உலகின் மக்களடர்ந்த பகுதியிலுள்ள மிகவும் அபாயகரமான எரிமலையாக கருதப்படுகின்றது. பிளினி காலத்திய வெடிப்பைப் போன்று மிகவும் கடுமையான கக்கலை வெளிப்படுத்தும் வாய்ப்புள்ளதாகவும் மதிப்பிடப்பட்டுள்ளது.
# வாக்குரிமை

**வாக்குரிமை** (*Suffrage*, அல்லது *franchise*) என்பது பொது மற்றும் அரசியல் தேர்வுகளில் **வாக்களிக்கும் உரிமை** ஆகும். சில மொழிகளில் வாக்களிப்பது **இயங்கு வாக்குரிமை** என்றும் (*active suffrage*) தேர்தலில் நிற்பது **உயிர்ப்பற்ற வாக்குரிமை** (*passive suffrage*), என்றும் குறிப்பிடப்படுகின்றன; இவ்விரண்டும் இணைந்து **முழுமையான வாக்குரிமை** எனப்படுகின்றது.  
பொதுவாக வாக்குரிமை வேட்பாளர்களை தேர்ந்தெடுப்பதை ஒட்டியே வரையறுக்கப்பட்டாலும் குறிப்பிட்ட அரசியல் தீர்வுகளையும் முனைப்புகளையும் முன்னிறுத்தி நடத்தப்படும் பொது வாக்கெடுப்புகளுக்கும் பொருந்தும்.  
வாக்குரிமை *தகுதிபெற்ற* குடிமகன்களுக்கு அவர்களது வாக்களிக்கும் வயது நிறைந்தவுடன் அளிக்கப்படுகின்றது. வாக்குரிமைக்கான தகுதிகளை அரசு அல்லது அரசியலமைப்பு வரையறுக்கிறது. சில நாடுகளில் தங்கியுள்ள வெளியாட்டினருக்கும், குறிப்பாகத் தோழமை நாட்டினருக்கு, அளிக்கப்படுகின்றது. (காட்டாக, பொதுநலவாய குடிகள் மற்றும் ஐரோப்பிய ஒன்றிய குடிகள்).
# வாக்குரிமை

## வாக்குரிமை

நாடாளுமன்றம், சட்டமன்றம், நகராட்சி மன்றம், ஊராட்சி மன்றம் ஆகியவற்றிற்கான உறுப்பினர்களைத் தேர்ந்தெடுப்பதற்கத் தேர்தல்கள் நடைபெறுகின்றன. தேர்தல்களில் நாட்டின் குடிமக்கள் தங்கள் வாக்குகளை வழங்கிப் பிரதிநிதிகளைத் தேர்ந்தெடுக்கிறார்கள். இவ்வாறு வாக்களிப்பதற்குக் குடிமக்களுக்கு உள்ள உரிமையை **வாக்குரிமை** என்கிறோம்.
நாட்டின் வளர்ச்சிக்கும் அரசாங்கத்தின் சிறத்தன்மைக்கும் வாக்குரிமை இன்றியமையாதது
# வாக்குரிமை

## வாக்குரிமை

### முக்கியத்துவம்

நாட்டை ஆள்வதற்குரிய எல்லா அரசியல் அதிகாரங்களும் நாட்டின் குடிமக்களுக்கே உண்டு என்பது குடியரசின் தத்துவம். குடிமக்கள் தங்கள் அரசியல் அதிகாரத்தை வாக்குரிமை மூலம் செலுத்துகின்றனர். இந்த உரிமையைப் பயன்படுத்தித் தங்கள் பிரதிநிதிகளைத் தேர்ந்தெடுத்துத் தங்கள் சார்பில் அரசை நடத்திவர அவர்களுக்கு அதிகாரம் அளிக்கின்றனர். எனவே, மக்களாட்சி நடைபெறும் நாட்டில் வாக்குரிமை மிக இன்றியமையாத ஒன்றாகும்.
# வாக்குரிமை

## வாக்குரிமை

### கட்டாய வாக்குரிமை

பெல்ஜியம், ஆஸ்திரேலியா, செக்கோஸ்லோவாக்கியா, மெக்சிக்கோ முதலிய சில நாடுகளில் தேர்தலில் எல்லோரும் வாக்களித்தாகவேண்டும் என்ற சட்டம் உள்ளது. வாக்களிக்காதவர் தக்க காரணம் காட்டவில்லையென்றால் அபராதமோ சிறைத் தண்டணையோ விதிக்கப்படுகிறது.